หลังจากจบเกม "โค้ชหรั่ง" ชาญวิทย์ ผลชีวินกุนซือทีมชาติไทย กล่าวว่า สำหรับรอบชิงชนะเลิศนัดที่ 2 จะมีการปรับราคาบัตรเข้าชมใหม่จากเดิมราคา 50, 100, 200 บาท เป็น 100, 200, 300 บาทแน่นอน โดย วรวิทย์ สัมปะชัญญสถิตย์ เจ้าหน้าที่สมาคมฟุตบอล เปิดเผยว่า สมาคมฟุตบอลหารือกับสหพันธ์ฟุตบอลแห่งอาเซียน (เอเอฟเอฟ) แล้ว และเกมนัดชิงชนะเลิศถือว่ามีความสำคัญกว่าทุกรอบที่ผ่านมา จึงปรับราคาค่าบัตรใหม่"นัดชิงชนะเลิศจะมีการออกบัตรมาจำหน่ายเพียงแค่ 3 หมื่นใบเท่านั้น แบ่งเป็น 100 บาท 1 หมื่นใบ 200 บาท 1.2 หมื่นใบ และ 300 บาท 8,000 ใบ เนื่องจากสนามศุภชลาศัยไม่ได้จุคนมากถึง 4 หมื่นคนตามที่เข้าใจกัน สำนักงานพัฒนาการกีฬาและนันทนาการ (สพก.) เจ้าของสถานที่และสมาคมฟุตบอลจึงตกลงจะพิมพ์บัตรมาจำหน่ายแค่ 3 หมื่นใบเพื่อป้องกันปัญหาจำนวนคนดูอาจมากล้นจนเกินไป" วรวิทย์ กล่าวเจ้าหน้าที่สมาคมฟุตบอล กล่าวต่อว่า การเปิดขายตั๋วล่วงหน้าจะไม่มีจำหน่ายที่สมาคมฟุตบอลอีกแล้ว แต่จะให้เป็นหน้าที่ของ สพก.ทั้งหมด โดยจะจำหน่ายบัตรเข้าชมที่ช่องขายตั๋วหน้าสนามศุภชลาศัย เริ่มขายล่วงหน้าในวันเสาร์ที่ 3 กุมภาพันธ์ ตั้งแต่เวลา 10.00-17.00 น. รวมถึงวันอาทิตย์ที่ 4 กุมภาพันธ์ ตั้งแต่เวลา 10.00-12.00 น. และ 13.00 น.เป็นต้นไป
เกมนัดชิงชนะเลิศนัดที่ 2 มีการออกบัตรมาจําหน่ายมีเพียงกี่ใบ 
3 หมื่นใบ